Γεγονότα Ιανουαρίου 2015

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιανουάριο του 2015, συνοδευόμενα από τις πηγές μέσω των οποίων μεταδόθηκαν. 

## 1η Ιανουαρίου
;Οικονομία
*Η Λιθουανία γίνεται το 19ο μέλος της ζώνης του ευρώ, αποχαιρετώντας το λίτας. (Πρώτο Θέμα)

;Κόσμος
*Ο κόσμος υποδέχεται το 2015 με φαντασμαγορικές εκδηλώσεις. (in.gr)

;Δυστυχήματα
*Τουλάχιστον 35 άνθρωποι σκοτώνονται και 42 τραυματίζονται στη διάρκεια του εορτασμού του νέου έτους στη Σαγκάη, στο φημισμένο τουριστικό χώρο περιπάτου, γνωστό ως Μπαντ. (express.gr)

;Διεθνείς σχέσεις
*Η Λεττονία αναλαμβάνει για ένα 6μηνο την προεδρία του Συμβουλίου της Ευρωπαϊκής Ένωσης. (kathimerini.gr)
*Τίθεται σε ισχύ η Ευρασιατική Οικονομική Ένωση ανάμεσα στη Ρωσία, το Καζακστάν, τη Λευκορωσία και την Αρμενία.(''Novinite'') 
;Πολιτική
*Ορκίζεται για δεύτερη θητεία η πρόεδρος της Βραζιλίας, Ντίλμα Ρούσεφ. (Spy Ghana)

## 2 Ιανουαρίου
;Θρησκεία
*Λίγες ημέρες μετά την πυρπόληση τεμένους στην Ουψάλα, περισσότεροι από 1.000 άτομα διαδηλώνουν εναντίον της ισλαμοφοβίας στη Σουηδία. (skai.gr) 
;Πόλεμος και επιθέσεις
*Σε επίθεση της οργάνωσης Αλ Σεμπάμπ σε βάση στην Μπαϊντόα της Σομαλίας, σκοτώνονται τουλάχιστον 7 στρατιώτες. (Reuters via ''Daily Times'')
*Εξτρεμιστές της Μπόκο Χαράμ επιτίθενται σε λεωφορείο στη Γουάζα του Καμερούν, σκοτώνοντας 11 άτομα και τραυματίζοντας άλλα 6.
(CNN via WLKY)

;Διεθνείς σχέσεις
*Οι ΗΠΑ ενεργοποιούν περισσότερες κυρώσεις εναντίον της Βόρειας Κορέας σε αντίποινα για τις πρόσφατες κυβερνοεπιθέσεις στην Sony (Reuters) 
*Το Κράτος της Παλαιστίνης καταθέτει επίσημα αίτηση στον γενικό γραμματέα του ΟΗΕ Μπαν Κι-μουν για να γίνει μέλος του Διεθνούς Ποινικού Δικαστηρίου. (Fox News)

## 3 Ιανουαρίου
;Θρησκεία
*Η κυβέρνηση της Τουρκίας εγκρίνει την οικοδόμηση της πρώτης εκκλησίας στη χώρα από το 1923 για τη μικρή συριακή μειονότητα. Ο ναός πρόκειται να κτιστεί στην Κωνσταντινούπολη στη συνοικία Γεσίλκιοϊ, στην όχθη της θάλασσας του Μαρμαρά. (DAWN)

;Καταστροφές και δυστυχήματα
*Το φορτηγό πλοίο *Bulk Jupiter*, νορβηγικής ιδιοκτησίας, βυθίζεται στις ακτές του Βιετνάμ, με αποτέλεσμα να πεθάνουν 18 άνθρωποι, ενώ ένας καταφέρνει να επιζήσει. (KRON) 
*Βυθίζεται το υπό κυπριακή σημαία πλοίο *Cemfjord* στη βόρεια ακτή της Σκοτίας, με αποτέλεσμα να αγνοούνται 8 άτομα.(BBC News)

;Νόμος και έγκλημα
*Συλλαμβάνεται το καταδικασθέν μέλος της "17 Νοέμβρη" Χριστόδουλος Ξηρός στο σπίτι του στην Ανάβυσσο. Γίνεται γνωστό ότι ο Ξηρός ετοίμαζε νέο χτύπημα στις Φυλακές Κορυδαλλού, το οποίο αποτράπηκε "στο παραπέντε" με τη σύλληψή του. (Το Βήμα)

;Πολιτική και εκλογές
*Ο πρώην πρωθυπουργός της Ελλάδας Γιώργος Παπανδρέου ανακοινώνει την ίδρυση νέου κόμματος (Κίνημα Δημοκρατών Σοσιαλιστών) με το οποίο θα συμμετάσχει στις προσεχείς εκλογές. (news247,gr) 

## 4 Ιανουαρίου
;Πόλεμος και επιθέσεις
*Σε αμερικανική επίθεση σκοτώνονται 8 ουζμπέκοι μαχητές που συνδέονται με την Αλ Κάιντα στο Πακιστάν. (Channel 9 News)

;Θρησκεία
*Ο Πάπας Φραγκίσκος ανακοινώνει το διορισμό 20 νέων καρδιναλίων, πολλοί από τους οποίους δεν κατάγονται από την Ευρώπη. (Reuters) 

;Καταστροφές και δυστυχήματα
*Έπειτα από την κατάρρευση εξαώροφου κτηρίου σκοτώνεται τουλάχιστον 1 άτομο και αρκετά άλλα τραυματίζονται στην πρωτεύουσα της Κένυας, Ναϊρόμπι. (naftemporiki.gr/ΑΜΠΕ/Γαλλικό Πρακτορείο) 

;Πολιτική και εκλογές
*Ο πολιτικός συνασπισμός της εξόριστης συριακής αντιπολίτευσης, Εθνικός Συνασπισμός των Συριακών Επαναστατικών και Αντιπολιτευτικών Δυνάμεων εκλέγει νέο ηγέτη τον Χαλέντ Χότζα έπειτα από κλειστή ψηφοφορία, στην Κωνσταντινούπολη.(Sigma Live/ΑΜΠΕ)

;Αθλητισμός
*Στα βελάκια, ο Γκάρι Άντερσον από τη Σκωτία νικά τον Άγγλο Φιλ Τέιλορ 7-6 και κερδίζει το πρώτο του παγκόσμιο πρωτάθλημα PDC. (Reuters μέσω ABC News Australia)

## 5 Ιανουαρίου
;Πόλεμος και επιθέσεις
*Ένα λιβυκό πολεμικό αεροσκάφος βομβαρδίζει ελληνόκτητο δεξαμενόπλοιο που ήταν αγκυροβολημένο στην πόλη Ντέρνα, με αποτέλεσμα να σκοτωθούν ένας έλληνας και ένας ρουμάνος ναύτης. Η ελληνική κυβέρνηση καταδικάζει την "απρόκλητη και άνανδρη επίθεση" απαιτώντας να διεξαχθεί έρευνα και να τιμωρηθούν οι υπαίτιοι. (Reuters) 

;Τέχνες και πολιτισμός
*Ανακαλύπτεται από τσεχική αρχαιολογική ομάδα ο τύμβος της άγνωστης βασίλισσας της Αρχαίας Αιγύπτου, Χεντακαουές Γ΄, η οποία έζησε στη διάρκεια της Πέμπτης Δυναστείας. (CNN)

;Οικονομία
*Η Ιρλανδία γίνεται η πρώτη χώρα στην Ευρώπη που της επιτρέπεται να εξάγει ξανά βοδινό προς τις ΗΠΑ έπειτα από 15 χρόνια, οπότε και είχαν απαγορευτεί οι εξαγωγές λόγω της νόσου των τρελών αγελάδων.(AP μέσω ''Star Tribune'')

;Καταστροφές και δυστυχήματα
*Για 2η συνεχόμενη ημέρα καταρρέει ένα πολυώροφο (αυτή τη φορά οκταώροφο) κτήριο στην πρωτεύουσα της Κένυας, Ναϊρόμπι, σκοτώνοντας 1 άτομο, ενώ άλλα 8 αγνοούνται.(AP μέσω ABC)
*Από χιονοστιβάδα που σημειώνεται κοντά στον παγετώνα Ρέτενμπαχ στις Αυστριακές Άλπεις σκοτώνονται 2 ανερχόμενοι αθλητές της αμερικανικής ομάδας της χιονοδρομίας. (AP) 

;Πολιτική και εκλογές
*Ορκίζεται και αναλαμβάνει καθήκοντα ο νέος κυβερνήτης των Αμερικανικών Παρθένων Νήσων, Κένεθ Μαπ και Αντικυβερνήτης ο Όσμπερτ Πότερ. (St. Croix Source) 
*Ο πρώην υπουργός Εσωτερικών Χαμπίμπ Εσίντ παίρνει εντολή για σχηματισμό νέας κυβέρνησης στην Τυνησία από τον πρόεδρο Εσέμπσι. (in.gr) 
*Βουλευτικές εκλογές στο Ουζμπεκιστάν 2014-15:
**Διεξάγεται ο δεύτερος γύρος των βουλευτικών εκλογών στο Ουζμπεκιστάν. Όλα τα 4 κόμματα που παίρνουν μέρος στις εκλογές πρόσκεινται στον πρόεδρο Ισλάμ Καρίμοφ. (trend.az)

;Αθλητικά
*Στο χόκεϊ επί πάγου, ολοκληρώνεται το παγκόσμιο πρωτάθλημα νέων για το 2015 με τη νίκη του Καναδά, ο οποίος επικράτησε της Ρωσίας 5-4 στον τελικό. Το χάλκινο μετάλλιο κατέκτησε η Σλοβακία, με νίκη επί της Σουηδίας με 4-2. (Canadian Press μέσω Yahoo! Sports Canada)

## 6 Ιανουαρίου
;Πόλεμος και επιθέσεις
*Σε βομβιστική επίθεση γυναίκας καμικάζι στην Κωνσταντινούπολη σκοτώνεται 1 αστυνομικός στην περιοχή Σουλτάναχμετ. (naftemporiki.gr) 

;Δυστυχήματα
*Από τη σύγκρουση στρατιωτικού φορτηγού με λεωφορείο που μεταφέρει μέλη της Ουκρανικής Εθνοφρουράς στην Ουκρανία σκοτώνονται 12 στρατιώτες και άλλοι 20 τραυματίζονται. (Έθνος)

;Επιστήμη
*Επιστήμονες στο Πανεπιστήμιο της Οξφόρδης ξεκινούν τη δοκιμή ενός νέου εμβολίου για τον ιό Έμπολα σε υγιείς εθελοντές. (BBC)
*Το διαστημικό παρατηρητήριο της NASA Κέπλερ ανακοινώνει την ανακάλυψη 3 νέων πλανητών στη ζώνη Γκόλντιλοκς, η οποία είναι ικανή να διατηρήσει ζωή. (News Limited) 

;Διεθνείς σχέσεις
*Η Κούβα αρχίζει να απελευθερώνει πολιτικούς κρατουμένους ως μέρος μιας ιστορικής συμφωνίας με τις ΗΠΑ, η οποία ανακοινώθηκε τον περασμένο μήνα.(''The Guardian'')

;Πολιτική και εκλογές
*Αρχίζει η 114η σύνοδος του Κογκρέσου των ΗΠΑ, τον έλεγχο του οποίου έχουν οι Ρεπουμπλικάνοι. Πρόεδρος της Βουλής των Αντιπροσώπων επανεκλέγεται ο Τζον Μπένερ. (in.gr)

;Αθλητισμός
*Major League του μπέιζμπολ:
**Το Baseball Hall of Fame ανακοινώνει τα αποτελέσματα της ψηφοφορίας της Ένωσης Συγγραφέων του Μπέιζμπολ της Αμερικής (BBWAA) για τους εισαχθέντες του 2015: είναι οι Ράντι Τζόνσον, Πέντρο Μαρτίνες, Τζον Σμολτς και Κρεγκ Μπίτζιο. Για πρώτη φορά από το 1955 η BBWAA επιλέγει 4 παίκτες. (''Boston Herald'')

## 7 Ιανουαρίου
;Πόλεμος και επιθέσεις
*Τρομοκρατική επίθεση στα γραφεία του Charlie Hebdo
**Ένοπλοι επιτίθενται στα γραφεία του γαλλικού σατιρικού περιοδικού *[[Charlie Hebdo]]*, στο Παρίσι, σκοτώνοντας 12 άτομα και τραυματίζοντας 10. Ορισμένοι αυτόπτες μάρτυρες ανέφεραν ότι οι ένοπλοι αυτοσυστήθηκαν ως ανήκοντες στην Αλ Κάιντα της Υεμένης. Σε τεύχος του 2011 είχε δημοσιευτεί και ένα σκίτσο του Προφήτη Μωάμεθ. (BBC)
**Η γαλλική αστυνομία ταυτοποιεί 3 υπόπτους για τις εκτελέσεις, τους αδερφούς Σαΐντ και Σερίφ Καουσί, ηλικίας 32 και 34 ετών αντίστοιχα, και τον 18χρονο Χαμίντ Μουράντ.(''Washington Post''), (Bloomberg via ''Washington Post'')
*Στην Υεμένη σε επίθεση με παγιδευμένο αυτοκίνητο έξω από αστυνομικό κολέγιο στη Σανά σκοτώνονται τουλάχιστον 38 άνθρωποι και περισσότεροι από 50 τραυματίζονται. (Reuters) , (BBC), (Al Jazeera)

;Καταστροφές και δυστυχήματα
*Από βουτιά λεωφορείου σε χαράδρα κοντά στην πόλη Πενουκόντα στο κρατίδιο Άντρα Πραντές της Ινδίας, σκοτώνονται τουλάχιστον 20 άνθρωποι.(DNA)

;Διεθνείς σχέσεις
*Ο γενικός γραμματέας του ΟΗΕ Μπαν Κι Μουν κάνει δεκτό το αίτημα των Παλαιστινίων να γίνουν μέλη του Διεθνούς Ποινικού Δικαστηρίου. (naftemporiki.gr/ΑΜΠΕ/Γαλλικό Πρακτορείο) 

## 8 Ιανουαρίου
;Πόλεμος και επιθέσεις
*Τρομοκρατική επίθεση στα γραφεία του Charlie Hebdo
**Παραδίδεται εθελοντικά στην αστυνομία στο Σαρλεβίλ-Μεζιέρ ο 18χρονος Χαμίντ Μουράντ, ύποπτος για την επίθεση στα γραφεία του περιοδικού Σαρλί Εμπντό, ενώ ασύλληπτοι παραμένουν οι άλλοι 2 ύποπτοι. (''The New York Times'') (CNN)
*Τρομοκράτες της Μπόκο Χαράμ καταστρέφουν την πόλη Μπάγκα στη Νιγηρία, με αποτέλεσμα να σκοτωθούν ως και 2.000 άτομα. Η οργάνωση ελέγχει πλέον το 70% της πολιτείας Μπόρνο, η οποία έχει πληγεί πιο πολύ από όλες κατά τη σοβούσα σύρραξη. (BBC)

;Νόμος και έγκλημα
*Από πυρά στην περιφέρεια Μονρούζ του Παρισιού σκοτώνεται μία δημοτική αστυνομικός και τραυματίζεται άλλος ένας ένστολος.(in.gr)
*Απαγορεύονται επίσημα στο Μπρουνέι όλοι οι μελλοντικοί δημόσιοι εορτασμοί των Χριστουγέννων, σύμφωνα με τον συντηρητικό ισλαμικό νόμο (Σαρία).
(International Business Times)

;Καταστροφές και δυστυχήματα
*Από πυρκαγιά σε καταμαράν της Princess Tours στις ακτές της Πούντα Λεόνα στην Κόστα Ρίκα επιβεβαιώνεται από τον Ερυθρό Σταυρό ο θάνατος τουλάχιστον 4 ατόμων. Συνολικά οι επιβάτες στο σκάφος ήταν 100. (KRON) ,(''Tico Times'')

;Πολιτική και εκλογές
*Προεδρικές εκλογές στη Σρι Λάνκα 2015:
**Στις κάλπες για τις προεδρικές εκλογές προσέρχονται οι ψηφοφόροι στη Σρι Λάνκα. Ο πρόεδρος Μαχίντα Ρατζαπάκσα αναμετράται με τον αντίπαλό του, Μαϊθριπάλα Σιρισένα. (BBC)

## 9 Ιανουαρίου
;Πόλεμος και επιθέσεις
*Τρομοκρατική επίθεση στα γραφεία του Charlie Hebdo
**Οι 2 ύποπτοι αδερφοί για την επίθεση στα γραφεία του περιοδικού Σαρλί Εμπντό συλλαμβάνουν έναν όμηρο στο τυπογραφείο réation Tendance Découverte στην πόλη Νταμαρτέν. (AAP μέσω SBS)
***Οι δύο ύποπτοι σκοτώνονται από πυροβολισμούς των δυνάμεων της αστυνομίας και ο όμηρος απελευθερώνεται. (CNBC) (BBC) (CNN)
**Σε εβραϊκή υπεραγορά, στο ανατολικό Παρίσι λαμβάνει χώρα και δεύτερη ομηρία. Δύο είναι οι ύποπτοι, η Χαγιάτ Μπουμεντιέν, 26 ετών, και ο 32χρονος Αμεντί Κουλιμπαλί, οι οποίοι ήταν ύποπτοι για τον θανάσιμο πυροβολισμό μιας αστυνομικού νωρίτερα αυτήν την εβδομάδα. Ο αριθμός των ομήρων είναι τουλάχιστον 16. (''Herald-Sun'')
***Η ομηρία παίρνει τέλος με τον Κουλιμπαλί και 4 ομήρους νεκρούς, ενώ άλλοι 4 όμηροι νοσηλεύονται σε κρίσιμη κατάσταση, όπως και 2 αστυνομικοί. Η Μπουμεντιέν παραμένει ασύλληπτη. (MSNBC)

;Νόμος και έγκλημα
*Εμφανίζεται στο δικαστήριο η πρώην πρωθυπουργός της Ταϊλάνδης Γίνγκλακ Σιναουάτρα που αντιμετωπίζει κατηγορίες για ένα αποτυχημένο πρόγραμμα για το ρύζι, το οποίο είχε ως αποτέλεσμα να μείνουν απλήρωτοι εκατομμύρια παραγωγών ρυζιού. (BBC)
*Η Ρωσία εντάσσει στον κατάλογο με τα άτομα που έχουν "διαταραχές προσωπικότητας και συμπεριφοράς" τα διαφυλικά και τα διεμφυλικά άτομα, στα οποία θα απαγορευτεί να εκδίδουν διπλώματα οδήγησης. (BBC) (''The Moscow Times'')

;Πολιτική και εκλογές
*Προεδρικές εκλογές στη Σρι Λάνκα 2015 
**Ο πρόεδρος Μαχίντα Ρατζαπάκσα παραδέχεται την ήττα του στις χθεσινές εκλογές από τον Μαϊθριπάλα Σιρισένα, ο οποίος ορκίζεται νέος πρόεδρος και διορίζει πρωθυπουργό τον Ρανίλ Γουικρεμασίνγκε. ('''The Guardian''')

## 10 Ιανουαρίου
;Πόλεμος και επιθέσεις
*Σε βομβιστική επίθεση αυτοκτονίας που πλήττει σιιτικό τζαμί στο Ραβαλπίντι του Πακιστάν, σκοτώνονται τουλάχιστον 7 άνθρωποι.(AAP μέσω SBS News) 

;Δυστυχήματα
*Σε τροχαίο δυστύχημα με ένα βυτιοφόρο πετρελαίου και ένα πούλμαν στο δρόμο ανάμεσα στις πόλεις Σικαρπούρ και Καράτσι σκοτώνονται τουλάχιστον 57 άνθρωποι και δεκάδες άλλων τραυματίζονται.(Dawn)

;Επιστήμη και τεχνολογία
*Η εταιρεία SpaceX αποτυγχάνει κατά την απόπειρά της να προσγειώσει με ακρίβεια έναν πύραυλο "Falcon" στην ειδικά κατασκευασμένη θαλάσσια πλατφόρμα της.(newsbomb.gr)

## 11 Ιανουαρίου
;Πόλεμος και επιθέσεις
*Τρομοκρατική επίθεση στα γραφεία του Charlie Hebdo
*Πραγματοποιούνται διεθνείς κινητοποιήσεις κατά του μίσους. Διαδηλώσεις κατά της τρομοκρατίας γίνονται στη Μαδρίτη, στις Βρυξέλλες, όπως και σε Ηνωμένο Βασίλειο, Ισπανία, Ιταλία, Γερμανία, Αυστρία, Ελβετία, Σουηδία, Πορτογαλία, Κάιρο, Κωνσταντινούπολη, Λωρίδα της Γάζας, Ιερουσαλήμ, Πολωνία και στο Λίβανο, με το σύνθημα "Είμαστε όλοι Σαρλί" να κυριαρχεί. (in.gr)
**Εμπρηστική επίθεση σημειώνεται στη γερμανική εφημερίδα *[[Hamburger Morgenpost]]*, η οποία αναδημοσίευσε τα σκίτσα του Μωάμεθ από το περιοδικό Σαρλί Εμπντό. Γίνονται 2 συλλήψεις. (Reuters μέσω DNA)
*Μπόκο Χαράμ
**Άλλες δύο βομβίστριες καμικάζι, που θεωρούνται ηλικίας ως 10 ετών, ανατινάζονται παρασύροντας στο θάνατο 3 ακόμα άτομα σε αγορά στο Πότισκαμ της Νιγηρίας. (Reuters μέσω News24)

;Πολιτική και εκλογές
*Προεδρικές εκλογές στην Κροατία 2014-15:
**Η Κολίντα Γκράμπαρ-Κιτάροβιτς κερδίζει τον δεύτερο γύρο των προεδρικών εκλογών με οριακό ποσοστό επί του αντιπάλου της, Ίβο Γιοσίποβιτς και εκλέγεται η πρώτη γυναίκα Πρόεδρος της Κροατίας και η πρώτη εκλεγμένη γυναίκα αρχηγός κράτους σε χώρα των Βαλκανίων. (BBC News)

;Καταστροφές και δυστυχήματα
*Πτήση 8501 της AirAsia
**Το μαύρο κουτί του αεροσκάφους που συνετρίβη πρόσφατα ανασύρεται από δύτες. (AP) 
*Ο αριθμός των νεκρών από το τροχαίο δυστύχημα στο Καράτσι ανήλθε στους 62. (Indian Express)

;Τέχνες και πολιτισμός
*Απονέμονται οι Χρυσές Σφαίρες για το 2014. Ο Τζορτζ Κλούνεϊ παραλαμβάνει το τιμητικό βραβείο για το σύνολο της καριέρας του, αναφωνεί "Je Suis Charlie". Τρία βραβεία κερδίζει η ταινία Μεγαλώνοντας, μεταξύ των οποίων και εκείνο της καλύτερης δραματικής ταινίας. (skai.gr) 

;Αθλητισμός
*Στα βελάκια, το παγκόσμιο πρωτάθλημα BDO για το 2015 κατακτά στους άνδρες ο Σκοτ Μίτσελ και στις γυναίκες ξανά η Λίζα Άστον. (BBC)

## 12 Ιανουαρίου
;Πόλεμος και επιθέσεις
*Στη διάρκεια συγκρούσεων στο Καμερούν σκοτώνονται 143 μαχητές της Μπόκο Χαράμ. (Reuters) 

;Δυστυχήματα
*Από βουτιά σχολικού λεωφορείου σε χαράδρα στο νησί Άγιος Βικέντιος (νησί) της Καραϊβικής σκοτώνονται τουλάχιστον 5 άτομα και άλλα 2 αγνοούνται.(AP) 

;Νόμος και έγκλημα
*Η αστυνομία στην Κίνα σκοτώνουν 6 επιτιθέμενους ισλαμιστές που ήταν ζωσμένοι με εκρηκτικά στην πόλη Σινζιάν. (Reuters) ,(Naharnet)
*Ένας στρατιώτης σε ρωσική βάση σκοτώνει 6 μέλη οικογένειας από την Αρμενία, ανάμεσα στα οποία και ένα δίχρονο παιδί, όπως επίσης τραυματίζει ένα παιδί 6 ετών στην πόλη Γκιουμρί της Αρμενίας. Οι αρμενικές αρχές ασφαλείας εξαπολύουν ανθρωποκυνηγητό προκειμένου να συλλάβουν το δράστη. (ArmeniaNow) 

;Επιστήμη και τεχνολογία
*Το πλοίο SpaceX CRS-5 με προμήθειες φτάνει στον Διεθνή Διαστημικό Σταθμό με οπωρολαχανικά και χριστουγεννιάτικα δώρα. (AP) 

;Αθλητισμός
*Ο Πορτογάλος ποδοσφαιριστής Κριστιάνο Ρονάλντο βραβεύεται για 3η φορά με την Χρυσή Μπάλα ως ο καλύτερος ποδοσφαιριστής του 2014.(Sport 24)

## 13 Ιανουαρίου
;Πόλεμος και επιθέσεις
*Τρομοκρατική επίθεση στα γραφεία του Charlie Hebdo
**Η Γαλλία ανακοινώνει σχέδια για την παράταξη 10.000 στρατιωτών με σκοπό την προστασία ευαίσθητων σημείων σε όλη τη χώρα αρχής γενομένης από απόψε. (AFP/Reuters μέσω ABC News Australia)
*Από ρουκέτα που πλήττει λεωφορείο σκοτώνονται τουλάχιστον 10 άμαχοι στα νότια του Ντονέτσκ στην Ουκρανία. (naftemporiki.gr)

;Διεθνείς σχέσεις
*Ο Πάπας Φραγκίσκος φθάνει στη Σρι Λάνκα ξεκινώντας εξαήμερη περιοδεία στην Ασία. (BBC)

;Καταστροφές και δυστυχήματα
*Ο αριθμός των νεκρών από δηλητηρίαση έπειτα από κατανάλωση σπιτικής μπίρας στο χωριό Τσιτίμα της Μοζαμβίκης στις 10 Ιανουαρίου ανήλθε στους 72 με άλλα 169 άτομα να νοσηλεύονται. (AP μέσω Business Week)

;Νόμος και έγκλημα. 
*Το Ανώτατο Δικαστήριο της Αιγύπτου καταρρίπτει την εναπομείνασα καταδίκη του Προέδρου Χόσνι Μουμπάρακ για υπεξαίρεση. (Reuters) 

;Θρησκεία
*Με απόφαση της Ιεράς Συνόδου της Εκκλησίας της Ελλάδας ανακηρύσσεται Άγιος της Ορθόδοξης Εκκλησίας ο Γέρων Παΐσιος. (The TOC)

;Πολιτική και εκλογές
*Στην Αϊτή διαλύεται το Κοινοβούλιο με απόφαση του προέδρου Μισέλ Μαρτελί. (euronews)

## 14 Ιανουαρίου
;Τέχνες και πολιτισμός
*Το περιοδικό *[[Charlie Hebdo]]* δημοσιεύει μια έκδοσή του σε απάντηση στις πρόσφατες τρομοκρατικές επιθέσεις. (BBC)

;Δυστυχήματα και καταστροφές
*Σε σύγκρουση ανάμεσα σε ένα τρένο με ένα λεωφορείο μεταγωγής κρατουμένων κοντά στο Πένγουελ, σκοτώνονται τουλάχιστον 8 φυλακισμένοι και 2 σωφρονιστικοί υπάλληλοι. (BBC)

;Διεθνείς σχέσεις
*Η κυβέρνηση του πρωθυπουργού της Ιαπωνίας Σίνζο Άμπε εγκρίνει έναν αμυντικό προϋπολογισμό με ένα σχέδιο για αγορά πολεμικών αεροσκαφών με σκοπό την προστασία των ακατοίκητων νησιών στην Θάλασσα Ανατολικής Κίνας, τα οποία διεκδικούν αμφότερες η Κίνα και η Ιαπωνία. (AP) 

;Πολιτική και εκλογές
*Ο Πρόεδρος της Ιταλίας Τζόρτζιο Ναπολιτάνο ανακοινώνει την παραίτησή του. Προσωρινός αρχηγός κράτους αναλαμβάνει ο πρόεδρος της Γερουσίας, Πιέτρο Γκράσο.(kathimerini.gr)
*Μετά την παραίτηση του πρωθυπουργού της Μαδαγασκάρης Ροζέ Κολό, νέος πρωθυπουργός διορίζεται από τον πρόεδρο ο στρατιωτικός της αεροπορίας, Ζαν Ραβελοναρίβο.(Daily Mail)

## 15 Ιανουαρίου
;Πόλεμος και επιθέσεις
*Σφαγή σε σχολείο του Πεσαγουάρ το 2014
**Συλλαμβάνονται 5 άντρες στην Καμπούλ του Αφγανιστάν σε σχέση με την ύποπτη εμπλοκή τους στη σφαγή σε σχολείο του Πακιστάν.
(ABC News Australia)
*Δύο ύποπτοι τρομοκράτες σκοτώνονται από τις αρχές στη διάρκεια αντιτρομοκρατικής επιδρομής κοντά στο Βερβιέρ του ανατολικού Βελγίου. (AP μέσω News24) (CNN) (BBC)

;Τέχνες και πολιτισμός
*Ανακοινώνονται οι υποψηφιότητες καλύτερης ταινίας για τα 87α Βραβεία Ακαδημίας στο Samuel Goldwyn Theater στο Μπέβερλι Χιλς της Καλιφόρνια. [''Washington Post'')](http://www.washingtonpost.com/blogs/style-blog/wp/2015/01/15/2015-oscar-nominations-complete-coverage/() (Deadline)

;Δυστυχήματα και καταστροφές
*Από την ανατροπή τουριστικού λεωφορείου και από τη φωτιά στην πόλη Τάπα της Μαλαισίας σκοτώνονται τουλάχιστον 8 άτομα και άλλα 21 τραυματίζονται. (''The Straits Times'')

;Νόμος και έγκλημα
*Οι αρχές στις Φιλιππίνες συγκεντρώνουν τα παιδιά του δρόμου σε κλουβιά στη Μανίλα και μερικά τα δένουν με αλυσίδες, λίγο πριν την επίσκεψη του Πάπα στη χώρα. (''The Daily Mail''), (''the Philippine Daily Inquirer''), (''Catholic Online'')

;Πολιτική και εκλογές
*Στη Μοζαμβίκη ορκίζεται και αναλαμβάνει καθήκοντα ο νέος πρόεδρος, Φιλίπε Νιούσι. (Bloomberg)

## 16 Ιανουαρίου
;Πόλεμος και επιθέσεις
*Τερματίζεται η ομηρία σε ταχυδρομείο στο Κολόμπ των Παρισίων, με την απελευθέρωση των ομήρων από το δράστη και την παράδοσή του στη αστυνομία.
(Daily Mail) (CNN)
*Ο στρατός του Τσαντ εισχωρεί στο Καμερούν προκειμένου να βοηθήσει στον πόλεμο εναντίον των μαχητών της Μπόκο Χαράμ. (Reuters) 

;Οικονομία
*Η κυβέρνηση του Μπαράκ Ομπάμα αίρει τις εμπορικές κυρώσεις που είχαν επιβληθεί στην Κούβα, επιτρέποντας την πώληση εργαλείων και εξοπλισμού για χρήση από ιδιώτες στη νησιωτική χώρα. (USA Today)

;Καταστροφές και δυστυχήματα
*Από την έκρηξη του ηφαιστείου Χούνγκα Τόνγκα στον Νότιο Ειρηνικό, κοντά στα νησιά Τόνγκα, προκαλούνται προβλήματα στις αερομεταφορές και σχηματίζεται ένα νέο νησί.(Radio Australia) (The Weather Channel)
*Εξαιτίας πλημμυρών από τις 14 Ιανουαρίου που έπληξαν το Μαλάουι έχουν πεθάνει τουλάχιστον 176 άνθρωποι και 110.000 έμειναν άστεγοι. (ABC News Australia)

;Επιστήμη
*Ερευνητές της NASA και της Εθνικής Υπηρεσίας Ωκεανών και Ατμόσφαιρας επιβεβαιώνουν ότι το 2014 ήταν θερμότερη χρονιά στην σύγχρονη ιστορία, από τότε που ξεκίνησε η καταγραφή της θερμοκρασίας στη Γη το 1880. (''Xinhua'')(NASA)(NOAA)(''New York Times'')(Russia Today)(''The Guardian'')(''Wall Street Journal'')
*Η διαστημοσυσκευή της NASA Mars Reconnaissance Orbiter βρίσκει το διαστημικό σκάφος Beagle 2 που είχε εξαφανιστεί το 2003. (TNN μέσω ''Times of India'')

;Πολιτική και εκλογές
*Ο Έβανς Πολ αναλαμβάνει επίσημα Πρωθυπουργός της Αϊτής.(Haiti Libre)

## 17 Ιανουαρίου
;Πόλεμος και επιθέσεις
*Σε βίαιες διαδηλώσεις που λαμβάνουν χώρα στον Νίγηρα εξαιτίας του Σαρλί Εμπντό σκοτώνονται 5 διαδηλωτές και πυρπολούνται μερικές χριστιανικές εκκλησίες.
(BBC), (AFP μέσω ''The Telegraph'')
*Έπειτα από την χθεσινή απόφαση των αρχών του Τσαντ να στείλουν στρατεύματα στη Νιγηρία και στο Καμερούν για να πολεμήσουν τους μαχητές της Μπόκο Χαράμ, ο ρώσος πρεσβευτής στη χώρα υπόσχεται να προμηθεύσει το Καμερούν με πιο σύγχρονο οπλισμό.(AFP μέσω ''The Economic Times'')
*Η αντιτρομοκρατική δύναμη της ελληνικής αστυνομίας συλλαμβάνει 4 άτομα στην Αθήνα. Οι συλληφθέντες φέρονται ως ύποπτοι για πιθανή σχέση με την αποτυχημένη τρομοκρατική απόπειρα να εκτελεστούν αστυνομικοί στο Βέλγιο.(Sky News Australia) 

;Καταστροφές και δυστυχήματα
*Ο αριθμός των νεκρών από το ναυάγιο του πλοίου στον ποταμό Γιανγκτσέ της Κίνας που έγινε στις 15 Ιανουαρίου είναι 21, ενώ 3 άτομα διασώθηκαν.
(''Straits Times'')

;Πολιτική και εκλογές
*Ο Κάρλος Αγκοστίνιο ντο Ροζάριο διορίζεται νέος πρωθυπουργός στη Μοζαμβίκη.(The Jakarta Post)

;Αθλητισμός
*Στο ποδόσφαιρο, αρχίζει στην Ισημερινή Γουινέα το Κύπελλο Εθνών Αφρικής. Η διοργάνωση αρχικά είχε προγραμματιστεί να φιλοξενηθεί στο Μαρόκο, ωστόσο η χώρα αρνήθηκε να την φιλοξενήσει εξαιτίας της επιδημίας του ιού Έμπολα στην Δυτική Αφρική. (AAP via SBS)

## 18 Ιανουαρίου
;Πόλεμος και επιθέσεις
*Στη διάρκεια ισραηλινής επιδρομής ελικοπτέρου στη Συρία σκοτώνονται 6 μέλη της οργάνωσης Χεζμπολάχ. (Reuters) , (Xinhua)

;Θρησκεία
*Ο Πάπας Φραγκίσκος μιλά σε πλήθος 6 με 7 εκατ. ατόμων στη Μανίλα. Πρόκειται για την μεγαλύτερη συγκέντρωση σε ομιλία του Ποντίφικα από το 1995, όταν είχε εορταστεί η Παγκόσμια Ημέρα Νεολαίας στο ίδιο μέρος, από τον Πάπα Ιωάννη Παύλο Β΄. (CNN), (BBC) , (Rappler) 
**Στην ομιλία του, ο Ποντίφικας στέλνει ένα μήνυμα υπέρ της οικογένειας και ειδικότερα των παιδιών, καταδικάζοντας παράλληλα τη φτώχεια και τη διαφθορά. (Reuters) , (AP μέσω Fox News)

;Υγεία
*Πεθαίνει από καρδιακή ανεπάρκεια και από υπερκόπωση και ψύχος ένας άντρας από την Ταϊβάν, ο οποίος έπαιζε επί 3 ημέρες συνεχώς ένα ηλεκτρονικό παιχνίδι σε Ίντερνετ καφέ. (NY Daily News)

;Νόμος και έγκλημα
*Εκτελούνται στην Ινδονησία 6 άτομα, κατηγορούμενα για διακίνηση ναρκωτικών. Στους εκτελεσθέντες συμπεριλαμβάνονται ξένοι πολίτες από το Βιετνάμ, τη Βραζιλία, το Μαλάουι, τη Νιγηρία και την Ολλανδία. Η Βραζιλία ανακαλεί τον πρεσβευτή της από την Τζακάρτα. (News Limited) , (ABC Australia)

;Αθλητισμός
*To Ράλι Ντακάρ κερδίζει για δεύτερη φορά στην ιστορία του ο Νασέρ αλ Ατίγια από το Κατάρ με Mini All4 Racing με συνοδηγό το Ματιέ Μπομέλ. Ο Ισπανός Μαρκ Κομά παρέμεινε νικητής στις μοτοσικλέτες και στα φορτηγά ο Ρώσος Αϊράτ Μαρντέεφ. (gazzetta.gr)
*Ο Νοτιαφρικανός Αμπ ντε Βιλιέρς έκανε το ταχύτερο century στην ιστορία του κρίκετ στη διάρκεια του One Day International, φτάνοντας τις 100 από τις 31 μπάλες στον αγώνα τους με τις Δυτικές Ινδίες. BBC

## 19 Ιανουαρίου
;Πόλεμος και επιθέσεις
*Υεμένη:
**Στην Υεμένη σφοδρές συγκρούσεις σημειώνονται γύρω από το Προεδρικό Μέγαρο στη Σαναά ανάμεσα σε κυβερνητικά στρατεύματα και σε αντάρτες Χούθι. Λίγο αργότερα συμφωνείται κατάπαυση του πυρός. Η υπουργός Ενημέρωσης Νάντια αλ-Σάκαφ έκανε λόγο για απόπειρα πραξικοπήματος.(in.gr)
**Τουλάχιστον 9 άτομα σκοτώνονται και 67 τραυματίζονται στις συγκρούσεις. (AP) 
**Οι αντάρτες Χούθι καταλαμβάνουν το κρατικό πρακτορείο ειδήσεων Saba News Agency και περικυκλώνουν την κατοικία του πρωθυπουργού. (RT)
*Η αστυνομία στην πρωτεύουσα της Λαϊκής Δημοκρατίας του Κονγκό ανοίγουν πυρ εναντίον διαδηλωτών που διαμαρτύρονται για τις προσπάθειες του προέδρου Ζοζέφ Καμπιλά να καθυστερήσει τις προεδρικές και βουλευτικές εκλογές που είναι προγραμματισμένες για το 2016. Τουλάχιστον 4 άτομα σκοτώνονται και 10 τραυματίζονται στις συγκρούσεις.(Al-Jazeera)

;Νόμος και έγκλημα
*Οι αρχές στην Αργεντινή ερευνούν τα αίτια του θανάτου ενός ομοσπονδιακού εισαγγελέα, του Αλμπέρτο Νίσμαν, ο οποίος είχε κατηγορήσει την πρόεδρο Κριστίνα Κίρχνερ για συγκάλυψη των ιρανικών διασυνδέσεων με την βομβιστική επίθεση σε κέντρο της εβραϊκής κοινότητας το 1994, προκειμένου να συνάψει εμπορικές σχέσεις με το Ιράν. (Reuters) 
*Η πρώτη δίκη για υπόθεση ακρωτηριασμού των γεννητικών οργάνων αρχίζει στο Ηνωμένο Βασίλειο, όπου η πρακτική αυτή είναι εκτός νόμου. (BBC)(Sky News)

## 20 Ιανουαρίου
;Πόλεμος και επιθέσεις
*Η αστυνομία στη Γαλλία συλλαμβάνουν 5 Τσετσένους ως υπόπτους για το σχεδιασμό επίθεσης. (in.gr)
*Στην Υεμένη οι αντάρτες Χούθι καταλαμβάνουν την κατοικία του Προέδρου. (''Washington Post'')
*Η κυβέρνηση κηρύσσει νέα μερική επιστράτευση στην Ουκρανία, καθώς συνεχίζονται οι εχθροπραξίες στα ανατολικά της χώρας. (naftemporiki.gr) 

;Δυστυχήματα και καταστροφές
*Από πυρκαγιά σε αίθουσα μπόουλινγκ καταρρέει στέγη στην Ταογιουάν Σίτι της Ταϊβάν, με αποτέλεσμα να πεθάνουν 6 πυροσβέστες.(AP) 

;Πολιτική και εκλογές
*Στις κάλπες για τις προεδρικές εκλογές προσέρχονται οι πολίτες στη Ζάμπια. Η ψηφοφορία παρατείνεται και για την επόμενη ημέρα σε 51 εκλογικά τμήματα, εξαιτίας σφοδρών βροχοπτώσεων. Οι κύριοι αντίπαλοι στις εκλογές και επίδοξοι διάδοχοι του αποβιώσαντος προέδρου Μάικλ Σάτα είναι οι Έντγκαρ Λούνγκου από το κυβερνών Πατριωτικό Μέτωπο και Χακαΐντε Χιτσιλέμα από το Ενωμένο Κόμμα Εθνικής Ανάπτυξης της αντιπολίτευσης. (Bloomberg)

## 21 Ιανουαρίου
;Θρησκεία και κουλτούρα
* Ο Λουτς Μπάχμαν παραιτείται από την ηγεσία της γερμανικής αντι-ισλαμιστικής οργάνωσης PEGIDA, για μία φωτογραφία του που τον δείχνει να ποζάρει ντυμένος Χίτλερ. (Christian Science Monitor)

;Διεθνείς σχέσεις
*Η ρωσική κρατική εταιρεία Gazprom ανακοινώνει ένα σχέδιο για τη μεταφορά του ευρωπαϊκού αγωγού φυσικού αερίου από την Ουκρανία στην Τουρκία, παρά τις αντιρρήσεις από την Ευρωπαϊκή Ένωση. (Bloomberg)

;Νόμος και έγκλημα
*Σε επίθεση με μαχαίρι στο διεθνές εμπορικό κέντρο στην Σέγκντα της Κίνας, στην Σαανζί, σκοτώνονται τουλάχιστον 2 άτομα. Η αστυνομία συλλαμβάνει έναν ύποπτο.
(Sina) (The Nan Fang)

;Δυστυχήματα και καταστροφές
*Ο αριθμός των νεκρών από την τροπική καταιγίδα Τσέζντα που έπληξε τη Μαδαγασκάρη, έφτασε τους 46. (naftemporiki.gr)

;Πολιτική και εκλογές
*Διακόπτεται η ανακοίνωση αποτελεσμάτων από τις προεδρικές εκλογές στη Ζάμπια, ενώ προηγείται ο Έντγκαρ Λούνγκου, υποψήφιος του κυβερνώντος Πατριωτικού Κόμματος, με βάση τα πρώτα αποτελέσματα. (VOA News)

## 22 Ιανουαρίου
;Πόλεμος και επιθέσεις
*Ταραχές στην Υεμένη 2015:
**Ο πρόεδρος Αμπντ Ράμπο Μανσούρ Χαντί και ο πρωθυπουργός Χαλέντ Μπαχά υποβάλλουν τις παραιτήσεις τους, οι οποίες δεν γίνονται δεκτές από το κοινοβούλιο. (Ναυτεμπορική)
*Πόλεμος στο Ντονμπάς
**Από έκρηξη σε πολιτικό λεωφορείο στην πόλη Ντονέτσκ της Ουκρανίας, σκοτώνονται 13 άτομα. Οι αυτονομιστές και οι φιλοκυβερνητικές δυνάμεις αλληλοκατηγορούνται για το συμβάν.(BBC)

;Οικονομία
*Η Ευρωπαϊκή Κεντρική Τράπεζα ανακοινώνει την έναρξη (από το Μάρτιο του 2015) ενός προγράμματος ποσοτικής χαλάρωσης συνολικού ύψους 60 δισ. ευρώ ανά μήνα. Η ισχύς του προγράμματος είναι ως τα τέλη Σεπτεμβρίου. (in.gr)

## 23 Ιανουαρίου
;Πολιτική και εκλογές
*Νέος Βασιλιάς της Σαουδικής Αραβίας γίνεται ο Σαλμάν, λίγο μετά το θάνατο του δίδυμου αδερφού του, Βασιλιά Αμπντουλάχ. Ο νέος μονάρχης διορίζει πρίγκιπα διάδοχο το δίδυμο αδερφό του, Μουκρίν μπιν Αμπντουλαζίζ Αλ Σαούντ.(CNN)
*Προεδρικές εκλογές στη Ζάμπια 2015
**Σύμφωνα με τα τελευταία αποτελέσματα, στις προεδρικές εκλογές προηγείται με μικρή διαφορά και με ποσοστό κάτω του 49% ο Έντουαρντ Λούνγκου από το κυβερνών Πατριωτικό Μέτωπο, έναντι κάτω από 47% για τον υποψήφιο της αντιπολίτευσης Χακαΐντε Χιτσιλέμα. (Voa News)

;Επιστήμη
*Το Ρολόι της Καταστροφής μετακινείται από ομάδα επιστημόνων κατά 2 λεπτά μπροστά, δείχνοντας πλέον 3 λεπτά πριν τα μεσάνυχτα εξαιτίας του ότι κρίνεται πολύ αυξημένη η πιθανότητα να γίνει μια παγκόσμια καταστροφή (πυρηνικά όπλα και υπερθέρμανση του πλανήτη). Είναι το μικρότερο διάστημα μέχρι τα μεσάνυχτα από το 1984. (''The Guardian'') (''The Independent'') (''The Washington Post'')

;Αθλητισμός
*Ο παλαιστής του σούμο Χακούχο Σο κερδίζει το 33ο του πρωτάθλημα μακουούτσι, σημειώνοντας ρεκόρ νικών.(''Japan Times'')

## 24 Ιανουαρίου
;Πόλεμος και επιθέσεις
*Οι αυτονομιστές στην Ουκρανία αρχίζουν επίθεση εναντίον της Μαριούπολης. Την ίδια ημέρα, αντάρτες πλήττουν μια υπαίθρια αγορά στη περιοχή της Μαριούπολης, με αποτέλεσμα το θάνατο τουλάχιστον 20 ανθρώπων. (skai.gr) 
*Μία διαδηλώτρια σκοτώνεται από πυρά στο Κάιρο στη διάρκεια κινητοποίησης της Λαϊκής Αριστερής Συμμαχίας.(in.gr)
*Σε βίντεο που αναρτήθηκε στο Twitter από το Ισλαμικό Κράτος φέρεται να επιβεβαιώνεται ότι ένας από τους δύο ιάπωνες ομήρους του ΙΣΙΣ αποκεφαλίστηκε. Ο πρόεδρος των ΗΠΑ Μπαράκ Ομπάμα καταδικάζει την "κτηνώδη δολοφονία". (New York Times)
*Ταραχές στη Λαϊκή Δημοκρατία Κονγκό:
**Τουλάχιστον 42 άνθρωποι σκοτώθηκαν σε βίαιες συγκρούσεις στη διάρκεια διαδηλώσεων εναντίον του προτεινόμενου νόμου να παραμείνει πρόεδρος ο Ζοζέφ Καμπιλά επ' αόριστο, μέχρι να ολοκληρωθεί η διαδικασία απογραφής του πληθυσμού της χώρας. (Reuters Africa) 

;Πολιτική και εκλογές
*Προεδρικές εκλογές στη Ζάμπια 2015
**Η Κρατική Εφορευτική Επιτροπή στη Ζάμπια ανακοινώνει ότι ο Έντγκαρ Λούνγκου από το κυβερνών Πατριωτικό Μέτωπο κέρδισε τις προεδρικές εκλογές με ποσοστό 48,3% έναντι 46,7% για τον υποψήφιο της αντιπολίτευσης Χακαΐντε Χιτσιλέμα. Η συμμετοχή στις κάλπες σημειώνει ιστορικό χαμηλό και διαμορφώνεται γύρω στο 32%. (Voa News)

## 25 Ιανουαρίου
;Πόλεμος και επιθέσεις
*Στις Φιλιππίνες γύρω στα 30-50 σκοτώνονται σε συγκρούσεις ανάμεσα στην αστυνομία και σε ισλαμιστές, θέτοντας σε κίνδυνο την ειρηνευτική συμφωνία ανάμεσα στην κυβέρνηση και στους αντάρτες.(Reuters)
*Στη διάρκεια διαδηλώσεων για την 4η επέτειο από την πτώση του Χόσνι Μουμπάρακ στο Κάιρο, σκοτώνονται τουλάχιστον 18 άτομα σε συγκρούσεις με τις δυνάμεις ασφαλείας και πολλά άλλα τραυματίζονται. (protothema.gr)

;Διεθνείς σχέσεις
*Ο Αμερικανός πρόεδρος Μπαράκ Ομπάμα συναντάται με τον ινδό πρωθυπουργό Ναρέντρα Μόντι στο πλαίσιο τριήμερης επίσκεψης στην Ινδία. (''USA Today'')

;Πολιτισμός και κουλτούρα
*Η Μις Κολομβία Παουλίνα Βέγκα στέφεται Μις Υφήλιος για το 2014 στα καλλιστεία που γίνονται στο Μαϊάμι των ΗΠΑ. (Los Angeles Times)

;Επιστήμη
*Ο αστεροειδής 2004 BL86, πλάτους μισού χιλιομέτρου, κάνει ένα μικρό πέρασμα από τη Γη. (Mega TV) 

;Πολιτική και εκλογές
*Ελληνικές βουλευτικές εκλογές 2015:
**Ο ΣΥΡΙΖΑ κερδίζει τις πρόωρες βουλευτικές εκλογές που διεξάγονται στην Ελλάδα.
Την ήττα του παραδέχεται ο απερχόμενος πρωθυπουργός, Αντώνης Σαμαράς, ο οποίος συνεχάρη τον ηγέτη του ΣΥΡΙΖΑ, Αλέξη Τσίπρα. (Reuters) 
*Κομοριανές βουλευτικές εκλογές 2015:
**Στις κάλπες για τον πρώτο γύρο των βουλευτικών εκλογών προσέρχονται, σε ήρεμο κλίμα, οι πολίτες στις νήσους Κομόρες. (Daily Mail)
*Πρόεδρος της Ζάμπιας ορκίζεται σε τελετή στη Λουσάκα ο νικητής των πρόσφατων εκλογών, Έντγκαρ Λούνγκου. (Voa News)

## 26 Ιανουαρίου
;Πολιτική και εκλογές
*Ελληνικές βουλευτικές εκλογές Ιανουαρίου 2015:
**Ο επικεφαλής των Ανεξάρτητων Ελλήνων Πάνος Καμμένος ανακοινώνει ότι το κόμμα του συμφώνησε με τον ΣΥΡΙΖΑ για σχηματισμό κυβέρνησης συνεργασίας.(skai.gr) 
**Μία ημέρα μετά τη νίκη του ΣΥΡΙΖΑ στις εκλογές, με ποσοστό 36,34% και 149 έδρες, ο Αλέξης Τσίπρας ορκίζεται Πρωθυπουργός της Ελλάδας ενώπιον του Προέδρου της Δημοκρατίας Κάρολου Παπούλια και γίνεται ο νεότερος πρωθυπουργός και ο πρώτος που ορκίζεται με πολιτικό όρκο στην ιστορία της Ελλάδας.(in.gr)

;Πόλεμος και επιθέσεις
*Οι κουρδικές δυνάμεις θέτουν υπό τον έλεγχό τους την πόλη Κομπανί (κατά 90%), εκδιώκοντας το Ισλαμικό Κράτος. (newsbomb.gr)

;Δυστυχήματα και καταστροφές
*Από την πτώση ελληνικού αεροσκάφους F16 στην πίστα αεροδρομίου της αεροπορικής βάσης εκπαίδευσης του Λος Γιάνος στο Αλμπαθέτε της Ισπανίας κατά τη φάση της απογείωσης, σκοτώνονται 10 άνθρωποι και άλλοι 13 τραυματίζονται.(naftemporiki.gr) 

;Θρησκεία
*Η Αγγλικανική Εκκλησία χειροτονεί την πρώτη γυναίκα επίσκοπο. Είναι η αιδεσιμότατη Λίμπι Λέιν. (star.gr)

## 27 Ιανουαρίου
;Πόλεμος και επιθέσεις
*Πέντε ένοπλοι επιτίθενται στο ξενοδοχείο Corinthia στην Τρίπολη της Λιβύης, σκοτώνοντας τουλάχιστον 10 άτομα.(AP) 

;Δυστυχήματα και καταστροφές
*Οι νεκροί από την πτώση ελληνικού αεροσκάφους F16 στην Ισπανία ανήλθαν σε 11. (AP) 

;Πολιτική και εκλογές
*Κυβέρνηση Αλέξη Τσίπρα 2015:
**Ορκίζεται με διπλή τελετή (θρησκευτικός και πολιτικός όρκος) η νέα κυβέρνηση στην Ελλάδα, με πρωθυπουργό τον Αλέξη Τσίπρα και αντιπρόεδρο της κυβέρνησης τον Γιάννη Δραγασάκη. Ο Γιάνης Βαρουφάκης αναλαμβάνει υπουργός Οικονομικών, ενώ ο Πάνος Καμμένος από τος ΑΝ.ΕΛ. γίνεται υπουργός Εθνικής Άμυνας. (Έθνος)

## 28 Ιανουαρίου
;Πόλεμος και επιθέσεις
*Διαμάχη Ισραήλ-Λιβάνου
**Έπειτα από το επεισόδιο που έγινε στις 18 Ιανουαρίου, η Χεζμπολάχ πραγματοποιεί επίθεση σε ένα ισραηλινό στρατιωτικό κονβόι κοντά στα σύνορα με τον Λίβανο και σκοτώνονται 2 ισραηλινοί στρατιώτες, με άλλους 7 να τραυματίζονται. Ο ισραηλινός στρατός απαντά με πυρά πυροβολικού εναντίον θέσεων της Χεζμπολάχ στον νότιο Λίβανο. Η οργάνωση Χεζμπολά ή ο ισραηλινός στρατός σκοτώνουν έναν ισπανό μέλος της ειρηνευτικής δύναμης στο Λίβανο (UNIFIL) στην πόλη Γκατζάρ. (CNN)(BBC)(Reuters) 

;Οικονομία
*Το κινέζικο γιουάν γίνεται το 5ο σε χρήση νόμισμα παγκοσμίως. (AP) 

;Δυστυχήματα
*Από συντριβή στρατιωτικού ελικοπτέρου του Βιετνάμ, τύπου Bell UH-1 Iroquois στην νότια Πόλη του Χο Τσι Μινχ σκοτώνονται 4 άτομα. (AFP μέσω ''Straits Times'')

;Πολιτική και εκλογές
*Ο Ακράμ Χασόν γίνεται ο ηγέτης του πρώην κυβερνώντος κόμματος του Ισραήλ Καντίμα και ο πρώτος Δρούζος στα χρονικά που ηγείται ενός εβραϊκού κόμματος.(Israel National News)

;Επιστήμη και τεχνολογία
*Δημοσιεύεται στην επιθεώρηση *[[The Astrophysical Journal]]* η ανακοίνωση ανακάλυψης ενός υποαστρικού αντικειμένου ή εξωπλανήτη, που ονομάζεται J1407b. Είναι το πρώτο γνωστό αντικείμενο που δεν είναι αστέρι και έχει ένα υπερσύστημα δακτυλίων.(AFP μέσω ABC News Australia)

## 29 Ιανουαρίου

;Πόλεμος και επιθέσεις
*Σιίτες αντάρτες Χούθι στην Υεμένη καταλαμβάνουν στρατιωτική βάση στα νότια της Σαναά. (Wall Street Journal) 
*Τουλάχιστον 27 άτομα σκοτώνονται στην Αίγυπτο σε αλλεπάλληλες επιθέσεις του Ισλαμικού Κράτους στη Χερσόνησο του Σινά. (Ναυτεμπορική/ ΑΜΠΕ, Reuters) 

;Δυστυχήματα
*Επίσημα κηρύσσεται δυστύχημα από τις αρχές της Μαλαισίας, η εξαφάνιση αεροσκάφους της Malaysia Airlines στις 8 Μαρτίου 2014. Όλοι οι επιβάτες και το πλήρωμα, συνολικά 239 άτομα, θεωρούνται νεκρά. (Σκάι) 
*Από έκρηξη βυτιοφόρου με προπάνιο κοντά σε μαιευτήριο και σε νοσοκομείο παίδων στην Πόλη του Μεξικού, καταρρέει το μεγαλύτερο τμήμα του νοσοκομείου και σημειώνονται τουλάχιστον 7 θάνατοι και 54 τραυματισμοί.(AP) , (AFP/Reuters μέσω ABC News Australia)

;Πολιτική και εκλογές
*Αποτυγχάνει η πρώτη ψηφοφορία για την ιταλική προεδρική εκλογή, καθώς δεν συγκέντρωσε τα απαιτούμενα 2/3 του κοινοβουλίου. Οι 538 από τους 1009 βουλευτές (εκλέκτορες) ψήφισαν λευκό.(Wall Street Journal)

## 30 Ιανουαρίου
;Πόλεμος και επιθέσεις
*Τουλάχιστον 40 άτομα σκοτώνονται και άλλα 50 τραυματίζονται έπειτα από βομβιστική επίθεση σε τζαμί Σιιτών στην επαρχία Σικαρπούρ στην επαρχία Σιντ του Πακιστάν. (BBC)
*Σκοτώνονται τουλάχιστον 12 άμαχοι στο Ντόνετσκ της Ουκρανίας και αναβάλλονται οι ειρηνευτικές συνομιλίες που θα διεξάγονταν στο Μινσκ. (AP)

;Οικονομία
*Ελληνική κρίση χρέους
**Η νέα ελληνική κυβέρνηση, εκπροσωπούμενη από τον υπουργό Οικονομικών Γιάνη Βαρουφάκη συναντάται με τον Ολλανδό επικεφαλής του Eurogroup Γερόν Ντάισενμπλουμ, δηλώνει ότι αρνείται να συνεργαστεί με την τρόικα (Eurogroup, ΔΝΤ και ΕΚΤ). Αντίθετα, ζητά απευθείας συνομιλίες με άλλες χώρες της Ευρώπης. (Deutsche Welle)

;Νόμος και έγκλημα
*Απονέμεται χάρη από τον υπουργό Δικαιοσύνης της Νότιας Αφρικής Μάικλ Μασούτα στον διοικητή των ταγμάτων θανάτου επί απαρτχάιντ Γιουτζίν ντε Κοκ, ο οποίος έχει ήδη εκτίσει 20 χρόνια στη φυλακή για φόνους ακτιβιστών. (BBC)

;Πολιτική και εκλογές
*Ο Βασιλιάς Σαλμάν της Σαουδικής Αραβίας διορίζει ένα νέο υπουργικό συμβούλιο και αντικαθιστά τους αξιωματούχους σε καίριες κυβερνητικές θέσεις, απομακρύνοντας 2 γιους του αποβιώσαντος μονάρχη Αμπντουλάχ από τις τοπικές διοικήσεις τους.
(Ahram Online)

;Επιστήμη και τεχνολογία
*Ο Αμερικανός Τρόι Μπράντλι και ο Ρώσος Λεονίντ Τιουχτιάεφ γίνονται τα πρώτα άτομα που διασχίζουν τον Ειρηνικό πάνω σε ένα αερόστατο Two Eagles και καταρρίπτουν το ρεκόρ απόστασης. Το Σάββατο (την τελευταία ημέρα του μήνα) πρόκειται να προσγειωθούν στο Μεξικό. (BBC)

## 31 Ιανουαρίου
;Πόλεμος και επιθέσεις
*Η Ουκρανία και οι φιλορώσοι αυτονομιστές διεξάγουν ειρηνευτικές συνομιλίες καθώς κλιμακώνονται οι συγκρούσεις στην ανατολική Ουκρανία.(Reuters) 
*Η Λαϊκή Δημοκρατία Κονγκό εξαπολύει επίθεση με στόχο τους αντάρτες Χούτου. (AFP μέσω Yahoo! News)

;Πολιτική και εκλογές
*Ιταλικές προεδρικές εκλογές 2015
*Ο Σέρτζιο Ματαρέλα εκλέγεται Πρόεδρος της Ιταλίας στον 4ο γύρο της ψηφοφορίας.(Corriere della Sera)
*Πολιτειακές εκλογές στην Κουίνσλαντ 2015:
**Οι Εργατικοί φαίνεται να κερδίζουν τις πολιτειακές εκλογές, ενώ ο μέχρι σήμερα πρωθυπουργός της Κουίνσλαντ, Κάμπελ Νιούμαν έχασε την έδρα του.(Sidney Morning Herald)

;Αθλητισμός
*Η Αμερικανίδα τενίστρια Σερένα Ουίλιαμς κατακτά τον 6ο της τίτλο στο Αυστραλιανό Όπεν, επικρατώντας της Ρωσίδας Μαρία Σαράποβα στον τελικό του απλού γυναικών. (The Guardian)
*Στο ποδόσφαιρο, η διοργανώτρια Αυστραλία κατακτά το Ασιατικό Κύπελλο επικρατώντας με 2–1 της Νότιας Κορέας στον τελικό. (ABC News Australia), (ABC News)
*Στο γκολφ, η Λίντια Κο, από τη Νέα Ζηλανδία, η οποία θα κλείσει τα 18 της χρόνια στις 24 Απριλίου, γίνεται ο νεότερος παίκτης του γκολφ οποιουδήποτε φύλου που ανεβαίνει στην κορυφή της παγκόσμιας κατάταξης, καταρρίπτοντας το προηγούμενο ρεκόρ του Τάιγκερ Γουντς. (''New Zealand Herald'')

 01